
Da li je zabranjeno varati muslimane?


* 
* 
* 
* 
* 
* 
* 

 

Da li je zabranjeno varati muslimane?
=====================================

 

Ebu Hurejra, radijallahu anhu, pripovijedao je da je Vjerovjesnik, sallallahu alejhi ve sellem, jednom prilikom prošao pored gomile žita na pijaci i zavukao ruku unutra te osjetio vlažnost. Upitao je: “O vlasniče žita, šta je ovo?” Čovjek odgovori: “Allahov Poslaniče, to je žito pokislo.” ‘A zašto ga onda nisi stavio na vrh, da ga ljudi vide; ko nas vara ne pripada nam”, upozori ga Poslanik, sallallahu alejhi ve sellem. Ovaj isti ashab prenio je sljedeće Resulullahove, sallallahu alejhi ve sellem, riječi upozorenja: “Ko na nas digne oružje ne pripada nam; ko nas vara ne pripada nam. ”


Propisi u vezi s poglavljem


Prvo, bilo koji oblik skrivanja mahana određene robe i ma kakvo varanje u trgovini zabranjeno je. I mam Et-Tirmizi zapisao je sljedeće: “Učenjaci su prezirali varanje u trgovini. Govorili su: ‘Varanje je zabranjeno.”‘


Drugo, ako kupac primijeti mahanu u robi, ima pravo vratiti je prodavcu, ali i pored toga trgovina je šerijatski ispravna. O tome je imam El-Begavi ostavio sljedeći zapis: “Varanje u trgovini zabranjeno je. U varanje, između ostalog, spada i to da čovjek sakrije mahanu robe, ne muze ovcu da joj vime naraste, namaže lice robinje šafranom kako bi kupac pomislio da je izuzetno lijepa, odnosno da ukovrči njenu kosu. Takva je trgovina ispravna, ali kupac ima pravo vratiti robu ako uoči mahanu u robi.”


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


